MINT วอลุ่มหนา-บวกสวนดัชนีตลาดฯติดลบ ชี้นักท่องเที่ยวจีนเดือนก.พ.พุ่งหนุนแนะซื้อเป้า50 บ.
MINT วอลุ่มหนา-บวกสวนดัชนีตลาดฯติดลบ ชี้นักท่องเที่ยวจีนเดือนก.พ.พุ่งหนุน-หุ้นเป้าทำ Window Dressing แนะซื้อเป้า 50 บ. โดย ณ เวลา 38.00 บาท บวก 0.25 บาท หรือ 0.66% ด้วยมูลค่าซื้อขาย  287.08 ล้านบาท
29 มี.ค. 2561

ผู้สื่อข่าวรายงานว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT โดย ณ เวลา 15.00 น. อยู่ที่ระดับ 38.00 บาท บวก 0.25 บาท หรือ 0.66% ด้วยมูลค่าซื้อขาย  287.08 ล้านบาท ราคาหุ้นปรับตัวแกร่งสวนดัชนี โดย ณ เวลา 15.08 น. ดัชนียืนที่ระดับ 1,774.49 จุด ลบ 10.50จุด หรือ 0.59% ด้วยมูลค่าซื้อขาย 44,761.38 ล้านบาท

บล.เอเอสแอล ระบุในบทวิเคราะห์ว่า Tourism Theme – (1) กลุ่มที่ได้ประโยชน์โดยตรงจากการเติบโตของการท่องเที่ยวไทย เราเลือก MINT* (TP 50.0 บาท) ERW (TP 10.0 บาท) หลังสถิตินักท่องเที่ยวทั้งปี 60 เติบโต และ (2) กลุ่มที่ได้ประโยชน์จากการฟื้นตัวของนักท่องเที่ยวจีนเลือก AAV (TP 7.09 บาท) เดือน ก.พ. 62 นักท่องเที่ยวจีนเพิ่มขึ้น 52%YoY
บล.เออีซี ระบุในบทวิเคราะห์ว่า แม้ช่วงสั้นภาวะตลาดหุ้นทั่วโลกยังถูกกดดันจากความกังวลการเกิดสงครามการค้าระหว่างสหรัฐฯ และจีนที่จะมีต่อ ศก. ทั่วโลกแต่มองปัจจัยพื้นฐานของ ศก.ไทยยังแข็งแกร่ง กลยุทธ์ลงทุนจึงแนะนำ “Selective Buy โดยเน้นซื้อหุ้นที่มีโอกาสเป็นเป้าหมายในการทำปิด Window Dressing : PTT, PTTGC, PTTEP, CPN, ROBINS, CENTEL, MINT, ERW